ai4bharat/Pralekha huggingface dataset:
ധനകാര്യ മന്ത്രാലയം
കഴിഞ്ഞ മാസത്തെ ജി.എസ്.റ്റി. പിരിവ് ഒരു ലക്ഷം കോടി രൂപ കവിഞ്ഞു
കഴിഞ്ഞ മാസം  രാജ്യത്ത് മൊത്തം പിരിച്ചെടുത്ത ജി.എസ്.റ്റി. 1,03,458 കോടി രൂപയാണ്. 18,652 കോടി രൂപയുടെ കേന്ദ്ര ജി.എസ്.റ്റി. യും, 25,704 കോടി രൂപയുടെ സംസ്ഥാന ജി.എസ്.റ്റി.യും, 50,548 കോടി രൂപയുടെ അന്തര് സംസ്ഥാന ജി.എസ്.റ്റി.യും  ഇതിലുള്പ്പെടും.
മാര്ച്ച് മാസത്തെ 60.47 ലക്ഷം ജി.എസ്.റ്റി.ആര്. ത്രി.ബി. റിട്ടേണുകള് 2018 ഏപ്രില് 30 വരെ ഫയല് ചെയ്തിട്ടുണ്ട്. മാര്ച്ച് മാസത്തില് മൊത്തം 87.12 റിട്ടേണുകള് സമര്പ്പിക്കേണ്ടിയിരുന്നിടത്ത് 69.5 ശതമാനമാണ് സമര്പ്പിക്കപ്പെട്ടത്.
കേന്ദ്ര ജി.എസ്.റ്റി. ഇനത്തില് 32,493 കോടി രൂപയും, സംസ്ഥാന ജി.എസ്.റ്റി. ഇനത്തില് 40,257 കോടി രൂപയുമാണ് 2018 ഏപ്രില് മാസത്തെ സെറ്റില്മെന്റിന് ശേഷം കേന്ദ്ര, സംസ്ഥാന ഗവണ്മെന്റുകള്ക്ക് ലഭിച്ച മൊത്തം വരുമാനം.
ND MRD –339
ഉപരാഷ്ട്രപതിയുടെ കാര്യാലയം
ഒറ്റത്തവണ ഉപയോഗിക്കുന്ന പ്ലാസ്റ്റിക്കിനെ പറ്റി പൊതുജന അവബോധം വളർത്താനായി വലിയ തോതിലുള്ള മാധ്യമ പ്രചരണം ആവശ്യമെന്ന് ഉപരാഷ്ട്രപതി
ഉപയോഗം കഴിഞ്ഞ പ്ലാസ്റ്റിക് ഉൽപ്പന്നങ്ങൾ ഉപേക്ഷിക്കുന്നതിലെ ജനങ്ങളുടെ ശീലങ്ങൾ മാറ്റി എടുക്കുന്നതിനായി വലിയ തോതിലുള്ള മാധ്യമ പ്രചരണം ആവശ്യമെന്ന് ഉപരാഷ്ട്രപതി ശ്രീ എം വെങ്കയ്യനായിഡു. പ്ലാസ്റ്റിക് അല്ല പ്രശ്നമെന്നും പ്ലാസ്റ്റിക് ഉൽപ്പന്നങ്ങൾ കൈകാര്യം ചെയ്യുന്ന നമ്മുടെ രീതികളാണ് പ്രധാന വെല്ലുവിളിയെന്നും അദ്ദേഹം അഭിപ്രായപ്പെട്ടു
വിജയവാഡയിലെ സെൻട്രൽ ഇൻസ്റ്റിറ്റ്യൂട്ട് ഓഫ് പെട്രോ കെമിക്കൽ എൻജിനീയറിങ് ആൻഡ് ടെക്നോളജിയിലെ അധ്യാപകരെയും വിദ്യാർഥികളെയും അഭിസംബോധന ചെയ്യുകയായിരുന്നു അദ്ദേഹം
ജീർണ്ണിക്കാതെ ദീർഘകാലം മണ്ണിൽ കിടക്കുന്ന പ്ലാസ്റ്റിക് ഉൽപ്പന്നങ്ങൾ ഉയർത്തുന്ന പാരിസ്ഥിതിക വെല്ലുവിളികളിൽ ഉപരാഷ്ട്രപതി തന്റെ ആശങ്ക രേഖപ്പെടുത്തി. പ്ലാസ്റ്റിക് മാലിന്യങ്ങൾ കൃത്യമായി സംസ്കരിക്കുന്നതിന് ഉപയോഗപ്പെടുത്താവുന്ന മികച്ച മാതൃകകൾ പിന്തുടരേണ്ടതിന്റെ ആവശ്യകതയും അദ്ദേഹം ചൂണ്ടിക്കാട്ടി. ഉപയോഗം കുറയ്ക്കുക , പുനരുപയോഗിക്കുക , പുനചംക്രമണം ചെയ്യുക  എന്ന് മൂന്ന് 'R' കളുടെ പ്രാധാന്യവും അദ്ദേഹം എടുത്തു പറഞ്ഞു. പ്ലാസ്റ്റിക് ഉൽപ്പന്നങ്ങൾ ഉപയോഗിക്കാതിരിക്കുക എന്നതല്ല പരിഹാരമെന്നും ഉത്തരവാദിത്വത്തോടെ ഉള്ള ഉപയോഗവും കൃത്യമായ പുനചംക്രമണവും ആണ് ഉറപ്പാക്കേണ്ടതെന്നും ഉപരാഷ്ട്രപതി ചൂണ്ടിക്കാട്ടി.
ഊര്ജ്ജ മന്ത്രാലയം
ഊർജ്ജ മേഖലയുമായി ബന്ധപ്പെട്ട ഉപകരണങ്ങൾക്കായി ഉൽപ്പാദന മേഖലകൾ
ന്യൂ ഡൽഹി ജൂലായ് 20 , 2021
വൈദ്യുതി, പുനരുപയോഗ ഊർജ്ജo എന്നിവയുമായി ബന്ധപ്പെട്ട ഉപകരണങ്ങളുടെ ഇറക്കുമതി ആശ്രിതത്വം കുറയ്ക്കുന്നതിനും ആത്മനിർഭർ ഭാരത് സംരംഭത്തെ പ്രോത്സാഹിപ്പിക്കുന്നതിനുമായി “വൈദ്യുതിക്കും പുനരുപയോഗ ഊർജ്ജ ഉപകരണങ്ങൾക്കും ഉൽപാദന മേഖലകൾ സ്ഥാപിക്കുന്നതിനുള്ള പദ്ധതി” നിർദ്ദേശിക്കപ്പെട്ടിട്ടുണ്ട് .മൂന്ന് വർഷത്തിനുള്ളിൽ മൂന്ന്ഉൽപ്പാദന മേഖലകൾ സ്ഥാപിക്കാൻ ഉദ്ദേശിക്കുന്നു.കോമൺ ഇൻഫ്രാസ്ട്രക്ചർ ഫെസിലിറ്റികളും  കോമൺ ടെസ്റ്റിംഗ് ഫെസിലിറ്റികളും  സ്ഥാപിക്കുന്നതിനായി ഈ ഉൽപ്പാദന മേഖലകൾക്ക് സഹായം നൽകും. ഈ ഉൽപ്പാദന മേഖലകളുടെ തിരഞ്ഞെടുക്കൽ മാനദണ്ഡം ഇതുവരെ തീരുമാനിച്ചിട്ടില്ല. ഇന്ന് രാജ്യസഭയിൽ കേന്ദ്ര വൈദ്യുതി, ഊർജ്ജ പുനരുപയോഗ വകുപ്പ് മന്ത്രി ശ്രീ ആർ.കെ സിംഗ് രേഖാമൂലം അറിയിച്ചതാണ് ഈ വിവരം . .
IE
(Visitor Counter : 102
പ്രത്യേക സേവനങ്ങളും ഫീച്ചറുകളും
റോസ്ഗാർ മേളകളിൽ സ്ത്രീകൾക്ക് കൂടുതൽ അവസരം നൽകുന്നത് പരിഗണനയിൽ : കേന്ദ്ര സഹമന്ത്രി ശ്രീ. രാമേശ്വരർ തേലി.
റോസ്ഗാർ മേളകളിൽ സ്ത്രീകൾക്ക് കൂടുതൽ അവസരം നൽകുന്നത് കേന്ദ്ര ഗവണ്മെന്റിന്റെ സജീവ പരിഗണനയിലാണെന്ന് കേന്ദ്ര തൊഴിൽ സഹമന്ത്രി ശ്രീ. രാമേശ്വരർ തേലി. പത്ത് ലക്ഷം പേർക്ക് തൊഴിൽ നൽകുന്നതിനുള്ള കേന്ദ്ര പദ്ധതി റോസ് ഗാർ മേളയുടെ മൂന്നാം ഘട്ടത്തിന്റെ ഭാഗമായി നിയമന ഉത്തരവ് തിരുവനന്തപുരത്ത് വിതരണം ചെയ്യുകയായിരുന്നു അദ്ദേഹം. കൂടുതൽ തൊഴിൽ അവസരങ്ങൾ സൃഷ്ടിക്കുന്നതിലാണ് കേന്ദ്ര ഗവൺമെന്റ് പ്രഥമ പരിഗണന നൽകുന്നത്, അതിനുള്ള തെളിവാണ് ഇന്ന് വിതരണം ചെയ്ത 71,000 നിയമന ഉത്തരവുകൾ. സ്വാതന്ത്ര്യത്തിന്റെ 75-ാം വാർഷികത്തിൽ നിയമിതരായ ഇവർക്ക് അമൃതകാലത്തിലൂടെ കടന്നു പോയി 2047ലെ ഇന്ത്യയെ സാക്ഷ്യംവഹിക്കാനുള്ള അവസരമാണ് ലഭിക്കുന്നത്. രാജ്യത്തിനും ജനങ്ങൾക്കുമായി ആത്മാർത്ഥമായ സേവനം കാഴ്ചവെയ്ക്കാൻ ശ്രീ. രാമേശ്വരർ തേലി നിയമിതരായവരോട് അഹ്വാനം ചെയ്തു.
പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിങ് വഴി റോസ്ഗാർ മേള ഉദ്ഘാടനം ചെയ്യുകയും നിയമന ഉത്തരവ് ലഭിച്ചവരുമായി സംവദിക്കുയും ചെയ്തു. റെയിൽവേ, വി.എസ്.എസ്.സി,ഇപിഎഫ്ഒ,എൻ എസ് ഒ,തപാൽ വകുപ്പ്,ബാങ്ക് ഓഫ് ബെറോഡ, പഞ്ചാബ് നാഷണൽ ബാങ്ക് ഉൾപ്പെടെയുള്ള കേന്ദ്ര സർക്കാർ സ്ഥാപനങ്ങളിലാണ് നിയമനം. തിരുവനന്തപുരം മേഖലയിൽ നിന്ന് നിയമനം ലഭിച്ച 108 പേരിൽ നിന്ന് തിരഞ്ഞെടുക്കപ്പെട്ട 25 പേർ കേന്ദ്ര സഹമന്ത്രി ശ്രീ. രാമേശ്വർ തേലിയിൽ നിന്ന് നിയമന ഉത്തരവ് ഏറ്റുവാങ്ങി. ബാക്കിയുള്ളവർക്ക് അതത് വകുപ്പുകളിലെ ഉയർന്ന ഉദ്യോഗസ്ഥർ ഉത്തരവ് വിതരണം ചെയ്തു.
ആദായ നികുതി വകുപ്പ് ചീഫ് കമ്മീഷണർ ശ്രീ ആർ ഗോവിന്ദരാജൻ, ആദായ നികുതി വകുപ്പ് പ്രിൻസിപ്പൽ കമ്മീഷണർ ശ്രീമതി വി എസ് ശ്രീലേഖ, കസ്റ്റംസ് കമ്മീഷണർ  ശ്രീ ടി.ജി വെങ്കടേഷ്, ഡയറക്ടർ ഓഫ് പോസ്റ്റ്സ് എം ആർ വിജി, ഇ പി എഫ് ഒ അഡീഷണൽ സെൻട്രൽ പി എഫ് കമ്മീഷണർ ഡോ അനിൽ ഒ കെ തുടങ്ങിയവർ ചടങ്ങിൽ സന്നിഹിതരായിരുന്നു.
-NS-
(Visitor Counter : 55
ഭവന, നഗരദാരിദ്ര ലഘൂകരണ മന്ത്രാലയം
ഈസ് ഓഫ് ലിവിംഗ് സൂചിക 2020, മുനിസിപ്പൽ പെർഫോമൻസ് സൂചിക 2020 എന്നിവയുടെ റാങ്കിംഗ് പ്രഖ്യാപിച്ചു
ന്യൂഡൽഹി
ഈസ് ഓഫ് ലിവിംഗ് സൂചിക 2020, മുനിസിപ്പൽ പെർഫോമൻസ് സൂചിക  2020 എന്നിവയുടെ അന്തിമ റാങ്കിംഗ് ഇന്ന് നടന്ന ഓൺലൈൻ പരിപാടിയിൽ കേന്ദ്ര ഭവന, നഗരകാര്യ സഹ മന്ത്രി ശ്രീ ഹർദീപ് സിംഗ് പുരി പ്രഖ്യാപിച്ചു.
പത്ത് ലക്ഷത്തിലധികം ജനസംഖ്യയുള്ള നഗരങ്ങൾക്കും പത്ത് ലക്ഷത്തിൽ താഴെ ജനസംഖ്യയുള്ള നഗരങ്ങൾക്കുമായി വ്യത്യസ്ത ശ്രേണികളിലായാണ് ഈസ് ഓഫ് ലിവിംഗ് സൂചിക 2020 പ്രകാരമുള്ള റാങ്കിംഗ് പ്രഖ്യാപിച്ചത്. 2020 ലെ വിലയിരുത്തലിൽ 111 നഗരങ്ങൾ പങ്കെടുത്തു.
പത്ത് ലക്ഷത്തിലധികം ജനസംഖ്യയുള്ള നഗരങ്ങളുടെ വിഭാഗത്തിൽ മികച്ച പ്രകടനം കാഴ്ച വച്ചത് ബെംഗളൂരുവാണ്.പത്ത് ലക്ഷത്തിൽ താഴെ ജനസംഖ്യയുള്ള നഗരങ്ങളുടെ വിഭാഗത്തിൽ, ജീവിത സൗകര്യങ്ങളുടെ കാര്യത്തിൽ ഷിംലയാണ് ഒന്നാമത്.
ജീവിത നിലവാരവും നഗരവികസനത്തിനായുള്ള വിവിധ സംരംഭങ്ങളും വിലയിരുത്തുന്നതിനുള്ള പ്രക്രിയയാണ് ഈസ് ഓഫ് ലിവിംഗ് സൂചിക 
ഈസ് ഓഫ് ലിവിംഗ് സൂചികയ്ക്ക് സമാനമായി മുനിസിപ്പാലിറ്റികളെ ജനസംഖ്യാടിസ്ഥാനത്തിൽ തരംതിരിക്കുന്നതാണ് എം.പി.ഐ. 2020 മൂല്യനിർണ്ണയ സംവിധാനം.മുനിസിപ്പാലിറ്റികളെ പത്ത് ലക്ഷത്തിലധികം ജനസംഖ്യയുള്ളതും പത്ത് ലക്ഷത്തിൽ താഴെ ജനസംഖ്യയുള്ളതുമായാണ് തരം തിരിക്കുന്നത്. പത്ത് ലക്ഷത്തിലധികം ജനസംഖ്യയുള്ള മുനിസിപ്പാലിറ്റികളുടെ വിഭാഗത്തിൽ ഇൻഡോർ ഏറ്റവും ഉയർന്ന റാങ്കിലുള്ള മുനിസിപ്പാലിറ്റിയായി മാറി. പത്ത് ലക്ഷത്തിൽ താഴെയുള്ളവയുടെ വിഭാഗത്തിൽ ന്യൂഡൽഹി മുനിസിപ്പാലിറ്റി ഒന്നാമതെത്തി.
സേവനങ്ങൾ, സാമ്പത്തികം, നയങ്ങൾ, സാങ്കേതികവിദ്യ, ഭരണം എന്നീ അഞ്ച് വിഭാഗങ്ങളിലെ 111 മുനിസിപ്പാലിറ്റികളുടെ പ്രകടനം എംപിഐ വിലയിരുത്തി.
റാങ്കിങ്ങിൽ ആദ്യ പത്തിലെത്തിയ നഗരങ്ങളുടെ വിശദാംശങ്ങൾ ചുവടെ ചേർക്കുന്നു. 
രണ്ട് സൂചികകളും ആധാരമാക്കിയുള്ള റാങ്കിംഗ് https://eol.smartcities.gov.in എന്ന വെബ്സൈറ്റിൽ ലഭ്യമാണ്.
IE/SKY
(Visitor Counter : 238
പ്രധാനമന്ത്രിയുടെ ഓഫീസ്
ത്രിപുരയുടെസംസ്ഥാന രൂപീകരണ ദിനത്തില് പ്രധാനമന്ത്രിയുടെആശംസ
പ്രധാനമന്ത്രി ശ്രീ. നരേന്ദ്ര മോദി ത്രിപുരയുടെസംസ്ഥാന രൂപീകരണ ദിനത്തോടനുബന്ധിച്ച് ജനങ്ങള്ക്ക്ആശംസകള് നേര്ന്നു.
''ത്രിപുരയുടെ ശ്രേഷ്ഠമായ പാരമ്പര്യങ്ങളിലും, ദേശീയവികസനത്തിന് നല്കിയസംഭാവനകളിലും ഞങ്ങള് അഭിമാനിക്കുന്നു. അദ്ധ്വാനശീലത്തിന് പേരുകേട്ടവരാണ്ഇവിടെയുള്ള ജനങ്ങള്. ത്രിപുരയിലെ ജനങ്ങളുടെതുടര്ച്ചയായ അഭിവൃദ്ധിക്കും ക്ഷേമത്തിനുംവേണ്ടി ഞാന് പ്രാര്ത്ഥിക്കുന്നു.'' പ്രധാനമന്ത്രി ട്വിറ്ററില്കുറിച്ചു.
(NS MRD
പ്രധാനമന്ത്രിയുടെ ഓഫീസ്
സേവനത്തിനിടെ വീരമൃത്യു വരിച്ച പോലീസ് ഉദ്യോഗസ്ഥർക്ക് പോലീസ് അനുസ്മരണ ദിനത്തിൽ പ്രധാനമന്ത്രി ആദരാഞ്ജലി അർപ്പിച്ചു
ഡ്യൂട്ടി സമയത്ത് ജീവൻ നഷ്ടപ്പെട്ട എല്ലാ പോലീസ് ഉദ്യോഗസ്ഥർക്കും പ്രധാനമന്ത്രി ശ്രീ നരേന്ദ്ര മോദി ആദരാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ക്രമസമാധാനം സംരക്ഷിക്കുന്നതിലും ആവശ്യമുള്ള സമയങ്ങളിൽ മറ്റുള്ളവരെ സഹായിക്കുന്നതിലും നമ്മുടെ പോലീസ് സേന നടത്തിയ മികച്ച ശ്രമങ്ങളെ പോലീസ് അനുസ്മരണ ദിനത്തിൽ ഞാൻ അംഗീകരിക്കാൻ ആഗ്രഹിക്കുന്നു. ഡ്യൂട്ടി സമയത്ത് ജീവൻ നഷ്ടപ്പെട്ട എല്ലാ പോലീസ് ഉദ്യോഗസ്ഥർക്കും ഞാൻ ആദരാഞ്ജലി അർപ്പിക്കുന്നു. "
PIB Headquarters
കരസേനാ റിക്രൂട്ട്മെന്റ് റാലി ഓണ്ലൈന് റജിസ്ട്രേഷന് മാര്ച്ച് 27 വരെ
തിരുവനന്തപുരം ആര്മി റിക്രൂട്ടിങ് ഓഫീസ് 2017 ഏപ്രില് 11 മുതല് 21 വരെ കൊല്ലം ലാല് ബഹദൂര് ശാസ്ത്രി സ്റ്റേഡിയത്തില് നടത്തുന്ന കരസേന റിക്രൂട്ട്മെന്റ് റാലിക്കുള്ള ഓണ്ലൈന് റജിസ്ട്രേഷന് തുടങ്ങി. റാലിയില് പങ്കെടുക്കാന് താല്പര്യമുള്ള ഉദ്യോഗാര്ത്ഥികള് ഈ മാസം 27-ാം തീയതിക്ക് മുമ്പായി www.joinindianarmy.nic.in എന്ന വെബ്സൈറ്റില് ഓണ്ലൈന് റജിസ്ട്രേഷന് ചെയ്യണമെന്ന് അറിയിക്കുന്നു. ഈ മാസം 20 മുതല് 24 വരെ ഈ സൈറ്റില് സേവനം ലഭിക്കുന്നതല്ല. മാര്ച്ച് 25 മുതല് 27 വരെയും രജിസ്റ്റര് ചെയ്യാവുന്നതാണ്.
ഉദ്യോഗാര്ത്ഥികള്ക്ക് റജിസ്റ്റര് ചെയ്യാന് എന്തെങ്കിലും ബുദ്ധിമുട്ടുകള് ഉണ്ടെങ്കില് തിരുവനന്തപുരം ആര്മി റിക്രൂട്ടിങ് ഓഫീസിലെ 0471-2351762 എന്ന നമ്പറിലോ trivandrumaro[at]gmail[dot]com എന്ന മെയിലിലോ നേരിട്ടോ ബന്ധപ്പെടുക. ഓണ്ലൈന് റജിസ്ട്രേഷന് ചെയ്യാത്ത ഉദ്യോഗാര്ത്ഥികളെ റാലിയില് പങ്കെടുക്കാന് അനുവധിക്കുന്നതല്ല.
തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, ഇടുക്കി, എറണാകുളം എന്നീ ഏഴ് തെക്കന് ജില്ലകളിലുള്ളവര്ക്കു വേണ്ി സോള്ജിയര് ജനറല്ഡ്യൂട്ടി, സോള്ജിയര് ടെക്നിക്കല്, സോള്ജിയര് നഴ്സിങ് അസ്സിസ്റ്റന്റ്, സോള്ജിയര് ക്ലാര്ക്ക്/സ്റ്റോര്കീപ്പര് ടെക്നിക്കല്, സോള്ജിയര് ട്രേഡസ്മെന്, എന്നീ തസ്തികളിലേയ്ക്കാണ് റാലി നടത്തുന്നത്.
(Visitor Counter : 18
പ്രത്യേക സേവനങ്ങളും ഫീച്ചറുകളും
കോട്ടയം പാസ്പോര്ട്ട് സേവാ കേന്ദ്രത്തിന്റെ പ്രവര്ത്തനം താല്ക്കാലികമായി നിര്ത്തിവയ്ക്കുന്നു
തിരുവനന്തപുരം; 2023 ഫെബ്രുവരി-15
സാങ്കേതികവും പ്രവര്ത്തനപരവുമായ കാരണങ്ങളാല് കോട്ടയം പാസ്പോര്ട്ട് സേവാകേന്ദ്രത്തിന്റെ പ്രവര്ത്തനം 2023 ഫെബ്രുവരി 16 മുതല് താല്ക്കാലികമായി നിര്ത്തിവെക്കുന്നതായി കൊച്ചി റീജിയണല് പാസ്പോര്ട്ട് ഓഫീസര് ശ്രീ. മിഥുന് ടി.ആര്. അറിയിച്ചു.
കോട്ടയം പാസ്പോര്ട്ട് സേവാ കേന്ദ്രത്തില് നിന്നും നേരത്തെ അനുവദിച്ചു നല്കിയ നാളെ മുതലുള്ള കൂടിക്കാഴ്ചയുടെ സമയക്രമങ്ങള് അപേക്ഷകര് അടുത്തുള്ള പാസ്പോര്ട്ട് സേവാ സേവാകേന്ദ്രങ്ങളിലേക്ക് സൗകര്യപ്രദമായ തീയതികളിൽ പുന:ക്രമീകരിക്കേണ്ടതാണ്.
കോട്ടയം ജില്ലയിലെ താമസക്കാരുടെ ആവശ്യങ്ങള് നിറവേറ്റുന്നതിനായി, ആലപ്പുഴ, ആലുവ, തൃപ്പുണിത്തുറ എന്നീ പാസ്പോര്ട്ട് സേവാ കേന്ദ്രങ്ങളിലെ സാധാരണ, തത്ക്കാല്, പി സി സി അപേക്ഷകൾക്കുള്ള അപ്പോയിന്റ്മെന്റുകളുടെ എണ്ണം ആനുപാതികമായി വര്ദ്ധിപ്പിച്ചിട്ടുണ്ടെന്നും റീജിയണല് പാസ്പോര്ട്ട് ഓഫീസര് അറിയിച്ചു.
-ND-
(Visitor Counter : 32
ജൽ ശക്തി മന്ത്രാലയം
കേരളത്തിലെ ജൽ ജീവൻ ദൗത്യം സംബന്ധിച്ച വാർഷിക കർമപദ്ധതി അവതരിപ്പിച്ചു.
ന്യൂഡൽഹി , മെയ് 07, 2021
കേരളത്തിലെ ജൽ ജീവൻ ദൗത്യത്തിന്റെ ആസൂത്രണവും നിർവ്വഹണവും സംബന്ധിച്ച വാർഷിക കർമപദ്ധതി അവതരിപ്പിച്ചു. ഇതിന്റെ ഭാഗമായി 2021-2022 സാമ്പത്തിക വർഷത്തെ പദ്ധതി നിർവ്വഹണത്തിന്റെ രൂപരേഖ വീഡിയോ കോൺഫറൻസിംഗിലൂടെ ദേശീയ സമിതിയ്ക്ക് മുമ്പാകെ ചുമതലപ്പെട്ട സംസ്ഥാന സർക്കാർ ഉദ്യോഗസ്ഥർ വിശദീകരിച്ചു
.കേരളത്തിൽ 67.15 ലക്ഷം ഗ്രാമീണ കുടുംബങ്ങളുണ്ട്. ഇതിൽ 21.55 ലക്ഷം കുടുംബങ്ങൾക്ക് പൈപ്പ് വഴിയുള്ള ജലവിതരണം പ്രാപ്യമായിട്ടുണ്ട്. 2020-21 ൽ മാത്രം ഏകദേശം 4 ലക്ഷം കണക്ഷനുകൾ നൽകി. 2021-22 ൽ 30 ലക്ഷത്തോളം പുതിയ കണക്ഷനുകൾ നൽകാൻ സംസ്ഥാനം പദ്ധതിയിടുന്നു.
2024 ഓടെ ‘ഹർ ഘർ ജൽ’ ലക്ഷ്യം  കൈവരിക്കാനാണ് സംസ്ഥാനം ലക്ഷ്യമിടുന്നത്. എല്ലാ വീടുകളിലും ഗുണനിലവാരമുള്ള പാനയോഗ്യമായ കുടിവെള്ളം പൈപ്പ് വഴിയോ കമ്മ്യൂണിറ്റി വാട്ടർ പ്യൂരിഫിക്കേഷൻ പ്ലാന്റുകൾ  സ്ഥാപിച്ചോ വിതരണം ചെയ്യാനാണ് സംസ്ഥാനം പദ്ധതിയിടുന്നത്.
അഭിലാഷ ജില്ലകളിലെ പട്ടികജാതി / പട്ടികവർഗ്ഗ ഭൂരിപക്ഷ പ്രദേശങ്ങളിലുള്ള വീടുകൾക്ക് മുൻഗണന നൽകണമെന്ന് ദേശീയ സമിതി സംസ്ഥാനത്തോട് നിർദ്ദേശിച്ചിട്ടുണ്ട്.
സംസ്ഥാനം അവതരിപ്പിച്ച പദ്ധതി, ദേശീയ സമിതി വിശകലനം ചെയ്യുകയും വേണ്ട നിർദ്ദേശങ്ങൾ നൽകുകയും ചെയ്തു.ഗ്രാമീണ കർമ്മ പദ്ധതി തയ്യാറാക്കാനും ഗ്രാമപഞ്ചായത്തിന്റെ ഉപസമിതിയായി, കുറഞ്ഞത് 50% വനിതാ അംഗങ്ങളടങ്ങുന്ന വില്ലേജ് വാട്ടർ & സാനിറ്റേഷൻ കമ്മിറ്റി രൂപീകരിക്കാനും ദേശീയ സമിതി നിർദ്ദേശിച്ചിട്ടുണ്ട്.ഗ്രാമപഞ്ചായത്ത് തലത്തിലും അംഗൻവാടികൾ,സ്കൂളുകൾ എന്നിവ കേന്ദ്രീകരിച്ചും ജല ഗുണമേന്മ നിരീക്ഷിക്കുന്നതിനായി ഫീൽഡ് ടെസ്റ്റ് കിറ്റുകൾ  വഴിയുള്ള പരിശോധന ഉറപ്പാക്കുന്നതിന് പ്രത്യേക ഊന്നൽ നൽകണം.
സംസ്ഥാനത്തെ കുടിവെള്ള പരിശോധനാ ലാബുകൾ ശക്തിപ്പെടുത്തുകയും പൊതുജനങ്ങൾക്ക് നാമമാത്ര നിരക്കിൽ ജലസാമ്പിളുകൾ പരിശോധിക്കുന്നതിനായി സൗകര്യമൊരുക്കുകയും ചെയ്യുന്നതിന് മുൻഗണന നൽകണം.ഫീൽഡ് ടെസ്റ്റ് കിറ്റുകൾ  ഉപയോഗിച്ച് ജലത്തിന്റെ ഗുണനിലവാരം പരിശോധിക്കുന്നതിന് ഓരോ ഗ്രാമത്തിലും കുറഞ്ഞത് 5 പേരെ,വിശിഷ്യാ സ്ത്രീകളെ പരിശീലിപ്പിക്കാനും സംസ്ഥാനത്തിന് നിർദ്ദേശം നൽകി.
IE/SKY
(Visitor Counter : 147
പ്രധാനമന്ത്രിയുടെ ഓഫീസ്
ഏഷ്യന് ഗെയിംസില് തജീന്ദര് പാല് സിംഗ് ടൂറിന്റെ മികച്ച പ്രകടനത്തെ പ്രധാനമന്ത്രി പ്രശംസിച്ചു
പുരുഷന്മാരുടെ ഷോട്ട്പുട്ടില് തജീന്ദറിന് സ്വര്ണം
ഹാങ്ഷൗവില് നടന്ന ഏഷ്യന് ഗെയിംസില് പുരുഷന്മാരുടെ ഷോട്ട്പുട്ടില് സ്വര്ണം നേടിയ തജീന്ദര് പാല് സിംഗ് ടൂറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''അതിശയകരം; തജീന്ദര് പാല് സിംഗിന്റെ ഏറ്റവും മികച്ച പ്രകടനം'', എക്സ് പോസ്റ്റില് പ്രധാനമന്ത്രി അഭിനന്ദിച്ചു: '' ഏഷ്യന് ഗെയിംസില് ഷോട്ട്പുട്ടില് തുടര്ച്ചയായി സ്വര്ണം നേടിയതിന് അഭിനന്ദനങ്ങള്. അദ്ദേഹത്തിന്റെ പ്രകടനം അസാധാരണവും നമ്മെ എല്ലാവരെയും അതിശയിപ്പിക്കുന്നതുമാണ്. മുന്നോട്ടുള്ള ശ്രമങ്ങള്ക്ക് എല്ലാ ആശംസകളും'', പ്രധാനമന്ത്രിയുടെ വാക്കുകള്.
NS
(
PIB Headquarters
വിവേക് എക്സ്പ്രസ്സിന്റെ കോച്ചുകളില് പുനസംഘടന
ദിബ്രൂഗഢ് - കന്യാകുമാരി - ദിബ്രൂഗഢ് വിവേക് പ്രതിവാര എക്സ്പ്രസ്സ് ട്രെയിനില്  ഒരു
(ജനറല് സെക്കന്റ് ക്ലാസ്സ് കോച്ച് നീക്കം ചെയ്യുകയും ഒരു ത്രീ ടയര് കോച്ച് കൂട്ടിച്ചേര്ക്കുകയും ചെയ്തു. ഇത് പ്രകാരം ഈ
ട്രെയിനുകളില് ഒരു എ.സി. ടു ടയര്, മൂന്ന് എ.സി. ത്രി. ടയര്, 11 സ്ലീപ്പര് ക്ലാസ്, 5 ജനറല് സെക്കന്റ് ക്ലാസ്, ഒരു പാന്ട്രി
കാര്, രണ്ട് ലഗേജ് കം ബ്രേക്ക് വാനുകള് എന്നിങ്ങനെയാവും കോച്ചുകളുടെ ഘടന. ദിബ്രൂഗഢില് നിന്ന് ഈ മാസം 22
നും, കന്യാകുമാരിയില് നിന്ന് ഈ മാസം 27 നും പുറപ്പെടുന്ന വിവേക് പ്രതിവാര എക്സ്പ്രസ്സ് ട്രെയിനുകളില്
പുതുക്കിയ കോച്ച് ഘടനയാവും ഉണ്ടാവുക.
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
പത്ത് സംസ്ഥാനങ്ങളിൽ പക്ഷിപ്പനി സ്ഥിരീകരിച്ചു
2021 ജനുവരി 11 വരെ രാജ്യത്ത് പത്ത് സംസ്ഥാനങ്ങളിൽ പക്ഷിപ്പനി സ്ഥിരീകരിച്ചു.ഗുജറാത്ത്, രാജസ്ഥാൻ സംസ്ഥാനങ്ങളിൽ മൂന്നുവീതം ജില്ലകളിൽ കാക്കകൾ, ദേശാടന പക്ഷികൾ എന്നിവ ചത്തതായി ഐസിഎആർ/NIHSAD എന്നിവ സ്ഥിരീകരിച്ചു. കൂടാതെ ഉത്തരാഖണ്ഡിൽ രണ്ട് ജില്ലകളിലും കാക്കകൾ ചത്തതായി സ്ഥിരീകരിച്ചിട്ടുണ്ട്.ന്യൂഡൽഹി,സഞ്ജയ് തടാക പ്രദേശങ്ങളിൽ കാക്കകളും താറാവുകളും ചത്തതായി റിപ്പോർട്ടുണ്ട്.പർഭാനി ജില്ലയിൽ കോഴികളിലും,മഹാരാഷ്ട്രയിൽ നാലിടത്തു കാക്കകളിലും പക്ഷിപ്പനി സ്ഥിരീകരിച്ചിട്ടുണ്ട്. ഹരിയാനയിൽ, പക്ഷിപ്പനി പടരാതിരിക്കാൻ രോഗം സ്ഥിരീകരിച്ച പക്ഷികളെ കൊല്ലുന്നത് തുടരുന്നു.ഹിമാചൽപ്രദേശിൽ സന്ദർശനം നടത്തുന്ന കേന്ദ്രസംഘം ഇന്ന് പഞ്ചകുളയിൽ. പരിശോധനയും നിരീക്ഷണവും നടത്തും.
ജനങ്ങൾക്ക് ആവശ്യമായ ബോധവൽക്കരണം നടത്താനുo വ്യാജ പ്രചാരണങ്ങൾ ഒഴിവാക്കാൻ ആവശ്യമായ നടപടികൾ സ്വീകരിക്കാനും സംസ്ഥാനങ്ങൾക്ക് നിർദേശം നൽകിയിട്ടുണ്ട്.ജലാശയങ്ങൾ,ചന്തകൾ, മൃഗശാലകൾ, പൗൾട്രി ഫാമുകൾ എന്നിവിടങ്ങളിൽ നിരീക്ഷണം തുടരാൻ സംസ്ഥാനങ്ങളോടും കേന്ദ്രഭരണപ്രദേശങ്ങളോടും നിർദ്ദേശിച്ചിട്ടുണ്ട്. രോഗം പക്ഷികളിൽ നിന്നും മനുഷ്യരിലേക്ക് പടരാതിരിക്കാൻ ആവശ്യമായ കർശന ജാഗ്രതയും നിരീക്ഷണവും തുടരാൻ കേന്ദ്ര മൃഗസംരക്ഷണ വകുപ്പ് സെക്രട്ടറി, സംസ്ഥാനങ്ങളോട് അഭ്യർത്ഥിച്ചു
(
ധനകാര്യ മന്ത്രാലയം
തേര്ഡ് പാര്ട്ടി വാഹന ഇന്ഷുറന്സും ആരോഗ്യ ഇന്ഷുറന്സും പുതുക്കാനുള്ള കാലാവധി നീട്ടി
കോവിഡ് 19 ലോക്ഡൗണിന്റെ പശ്ചാത്തലത്തില് തേര്ഡ് പാര്ട്ടി വാഹന ഇന്ഷുറന്സും ആരോഗ്യ ഇന്ഷുറന്സും പുതുക്കാനുള്ള കാലാവധി നീട്ടാന് കേന്ദ്ര ഗവണ്മെന്റ് തീരുമാനിച്ചു. 2020 മാര്ച്ച് 25നും ഏപ്രില് 14നും ഇടയില് പുതുക്കേണ്ടിയിരുന്ന ആരോഗ്യ, മോട്ടോര് വാഹന ഇന്ഷുറന്സ് പോളിസികളുടെ കാലാവധി 2020 ഏപ്രില് 21 വരെയാണ് നീട്ടിയിരിക്കുന്നത്. ഇത് സംബന്ധിച്ച വിജ്ഞാപനം കേന്ദ്ര ധനകാര്യ മന്ത്രാലയം 2020 ഏപ്രില് ഒന്നിന് പുറത്തിറക്കി.
RRTN/IE/BSN
(Visitor Counter : 129
രാജ്യരക്ഷാ മന്ത്രാലയം
കരസേന വൈസ് ചീഫ്, ലെഫ്റ്റനന്റ് ജനറൽ എസ്.കെ സൈനി അമേരിക്ക സന്ദർശിക്കുന്നു
കരസേന വൈസ് ചീഫ്, ലെഫ്റ്റനന്റ് ജനറൽ എസ് കെ സൈനി ഈ മാസം 17 മുതൽ 20 വരെ അമേരിക്ക സന്ദർശിക്കുന്നു. ഇരു രാജ്യങ്ങളുടെയും സൈനിക സഹകരണം വർധിപ്പിക്കുകയാണ് സന്ദർശനത്തിന്റെ ലക്ഷ്യം.
യുഎസ് ആർമി പസഫിക് കമാൻഡ്, ആർമി കമ്പോനെന്റ് ഓഫ് ഇൻഡോ പസഫിക് കമാൻഡ് എന്നിവ അദ്ദേഹം സന്ദർശിക്കും. യുഎസ് സേനയുടെ ആയുധ സന്നാഹവും പരിശീലനവും വീക്ഷിക്കുകയും സേനാ നേതൃത്വവുമായി ആശയങ്ങൾ കൈമാറുകയും ചെയ്യും. സൈനിക മേഖലയിലെ സഹകരണം കൂടുതൽ വർധിപ്പിക്കൽ, സൈനിക ഉപകരണങ്ങളുടെ സംഭരണം, പ്രത്യേക മേഖലകളിലെ പരിശീലനം, സംയുക്ത അഭ്യാസ പ്രദർശനം, നൈപുണ്യവികസനം എന്നിവയും ചർച്ച ചെയ്യും. ഇരുരാജ്യങ്ങളിലെയും സേനകൾ തമ്മിലുള്ള നയതന്ത്ര, നിർവഹണ സഹകരണം കൂടുതൽ ശക്തിപ്പെടുത്താൻ ആർമി വൈസ് ചീഫിന്റെ സന്ദർശനം സഹായിക്കും
പ്രധാനമന്ത്രിയുടെ ഓഫീസ്
ലോക ജൈവ ഇന്ധനദിനത്തോടനുബന്ധിച്ചുള്ള പരിപാടി പ്രധാനമന്ത്രി അഭിസംബോധന ചെയ്തു
ലോക ജൈവ ഇന്ധനദിനത്തോടനുബന്ധിച്ചുള്ള ന്യൂഡല്ഹിയില് സംഘടിപ്പിച്ച പരിപാടിയെ പ്രധാനമന്ത്രി ശ്രീ നരേന്ദ്രമോദി അഭിസംബോധന ചെയ്തു. കര്ഷകര്, ശാസ്ത്രജ്ഞര്, സംരംഭകര്, വിദ്യാര്ത്ഥികള്, ഗവണ്മെന്റ് ഉദ്യോഗസ്ഥര്, ജനപ്രതിനിധികള് എന്നിവര് അടങ്ങുന്ന വൈവിദ്ധ്യമാര്ന്ന സംഘത്തെയാണ് അദ്ദേഹം അഭിസംബോധനചെയ്തത്.
21-ാം നൂറ്റാണ്ടില് ഇന്ത്യയ്ക്ക് പുതിയ ചലനാത്മകത നല്കാന് ജൈവ ഇന്ധനങ്ങള്ക്ക് കഴിയുമെന്ന് അദ്ദേഹം പറഞ്ഞു. വിളകളില് നിന്നും ഉല്പ്പാദിപ്പിക്കുന്ന ഇന്ധനങ്ങള്ക്ക് ഗ്രാമങ്ങളിലേയും നഗരങ്ങളിലേയും ജനങ്ങളുടെ ജീവിതം മാറ്റിമറിയ്ക്കാനാകുമെന്ന് അദ്ദേഹം കൂട്ടിച്ചേര്ത്തു.
അടല്ബിഹാരി വാജ്പേയ് പ്രധാനമന്ത്രിയായിരുന്നപ്പോഴാണ് ജൈവ ഇന്ധനങ്ങളില് നിന്ന് എത്തനോള് ഉല്പ്പാദിപ്പിക്കുന്ന പദ്ധതിക്ക് തുടക്കം കുറിച്ചതെന്ന് അദ്ദേഹം ചൂണ്ടിക്കാട്ടി. എത്തനോള് സംയോജിത പദ്ധതിക്കായി 2014ന് ശേഷം ഒരു മാര്ഗ്ഗരേഖ തയാറാക്കിയിട്ടുണ്ട്. കര്ഷകര്ക്ക് ഗുണമുണ്ടാക്കുന്നതിന് പുറമെ ഈ നീക്കത്തിലൂടെ 4000 കോടിയുടെ വിദേശ നാണ്യം ലാഭിക്കാനായിയെന്ന് വ്യക്തമാക്കിയ പ്രധാനമന്ത്രി, അടുത്ത നാലുവര്ഷം കൊണ്ട് ഇത് 12,000 കോടിയാക്കാനാണ് ലക്ഷ്യമിടുതെന്നും അറിയിച്ചു.
ജൈവപിണ്ഡത്തെ ജൈവ ഇന്ധനമാക്കി പരിവര്ത്തനപ്പെടുത്തുതിനായി കേന്ദ്ര ഗവണ്മെന്റ് വലിയതോതില് നിക്ഷേപം നടത്തുകയാണെന്ന് പ്രധാനമന്ത്രി പറഞ്ഞു. 12 ആധുനിക റിഫൈനറികള് സ്ഥാപിക്കുന്നതിനുള്ള ഒരു പദ്ധതിയുമുണ്ട്. ഈ പ്രക്രിയയിലൂടെ വലിയതോതില് തൊഴിലവസരങ്ങള് സൃഷ്ടിക്കാന് കഴിയും.
ജന്ധന്, വന്ദന്, ഗോവര്ദ്ധന് തുടങ്ങിയ പദ്ധതികള് പാവപ്പെട്ടവര്, ഗോത്ര ജനവിഭാഗങ്ങള്, കര്ഷകര് എന്നിവരുടെ ജീവിതം പരിവര്ത്തനപ്പെടുത്തുന്നതിന് വളരെയധികം സഹായിക്കുന്നുണ്ട് പ്രധാനമന്ത്രി ചൂണ്ടിക്കാട്ടി. വിദ്യാര്ത്ഥികള്, അദ്ധ്യാപകര്, ശാസ്ത്രജ്ഞര്, സംരംഭകര് ജനങ്ങള് എന്നിവരുടെ പങ്കാളിത്തത്തോടെ മാത്രമേ ജൈവ ഇന്ധനങ്ങളുടെ പരിവര്ത്തനശേഷിയെക്കുറിച്ച് തിരിച്ചറിയാനാകുകയുള്ളുവെന്നും അദ്ദേഹം പറഞ്ഞു. ജൈവ ഇന്ധനങ്ങളുടെ ഗുണങ്ങള് ഗ്രാമീണമേഖലയില് എത്തിക്കാനും അവിടെ സന്നിഹിതരായവരോട് പ്രധാനമന്ത്രി അഭ്യര്ത്ഥിച്ചു.
''ദേശീയ ജൈവ ഇന്ധന നയം-2018'' ന്റെ ചെറുപുസ്കവും അദ്ദേഹം പ്രകാശനം ചെയ്തു. '' പ്രോ ആക്ടീവ് ആന്റ് റെസ്പോണ്സീവ് ഫെസിലിറ്റേഷന് ബൈ ഇന്ററാക്ടീവ് ആന്റ് വെര്ച്യൂസ് എന്വയോണ്മെന്റ് സിംഗിള്-വിന്ഡോ ഹബ്ബ്''  ഉം അദ്ദേഹം ഉദ്ഘാടനം ചെയ്തു.
ND MRD - 650
പ്രധാനമന്ത്രിയുടെ ഓഫീസ്
രാജ്യത്തിന്റെ വികസനം സംസ്ഥാനങ്ങളുടെ വികസനത്തിലാണ്: പ്രധാനമന്ത്രി
ജാർഖണ്ഡിലെ റാഞ്ചിയിൽ 9400 കോടി രൂപ ചെലവിൽ 21 ദേശീയപാതാ പദ്ധതികൾക്ക് അംഗീകാരം നൽകിയതിന് പ്രധാനമന്ത്രി ശ്രീ നരേന്ദ്ര മോദിക്കും ഗതാഗത-ഹൈവേ മന്ത്രി ശ്രീ നിതിൻ ഗഡ്കരിക്കും പാർലമെന്റ് അംഗം ശ്രീ സഞ്ജയ് സേത്ത് ഒരു ട്വീറ്റിൽ ഹൃദയംഗമമായ നന്ദി അറിയിച്ചു.
മേൽപ്പറഞ്ഞ പദ്ധതിയെക്കുറിച്ചുള്ള പാർലമെന്റ് അംഗം ശ്രീ സഞ്ജയ് സേത്തിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
“രാജ്യത്തിന്റെ വികസനം സംസ്ഥാനങ്ങളുടെ വികസനത്തിലാണ്. ഈ ദേശീയ പദ്ധതികൾ ജാർഖണ്ഡ് ഉൾപ്പെടെ രാജ്യത്തിന്റെ മുഴുവൻ പുരോഗതിക്കും ഒരു പുതിയ ഉണർവ് നൽകും.
ശാസ്ത്ര സാങ്കേതിക മന്ത്രാലയം
'മനുഷ്യക്കടത്ത് - നമ്മള് എന്തിന് ശ്രദ്ധിക്കണം' ദേശീയ വെബിനാര് സംഘടിപ്പിച്ചു
ഇന്ത്യന് സ്വാതന്ത്ര്യത്തിന്റെ 75 -ാം വര്ഷത്തിന്റെ സ്മരണക്കായുള്ള 'ആസാദി കാ അമൃത് മഹോത്സവത്തിന്റെ' ഭാഗമായി, ശ്രീചിത്ര തിരുനാള് ഇന്സ്റ്റിറ്റ്യൂട്ട് ഫോര് മെഡിക്കല് സയന്സസ് ആന്ഡ് ടെക്നോളജി എസ് സിടിഐഎംഎസ്ടി) 'മനുഷ്യക്കടത്ത് - നമ്മള് എന്തിന് ശ്രദ്ധിക്കണം' എന്ന വിഷയത്തില് ഒരു ദേശീയ വെബിനാര് സംഘടിപ്പിച്ചു.
'മനുഷ്യക്കടത്തിന്റെ വിവിധ രൂപങ്ങളുണ്ടെന്നും, കോവിഡ് -19 പകര്ച്ചവ്യാധി സമയത്ത് കുട്ടികളും സ്ത്രീകളും കടത്തപ്പെടാനുള്ള സാധ്യത കൂടുതലാണെന്നും മുഖ്യ പ്രഭാഷകന് ഡോ പി എം നായര് പറഞ്ഞു. ഡോ. നായര്, ഇന്ത്യന് പോലീസ് ഫൗണ്ടേഷനുമായുള്ള മനുഷ്യക്കടത്തിനെക്കുറിച്ചുള്ള സെന്റര് ഓഫ് എക്സലന്സ് & സെന്റര് ഓഫ് റിസര്ച്ച് & ലേണിംഗ് - സിഒആര്എല് ചെയര്പേഴ്സണ് ആണ്. നമ്മുടെ രാജ്യത്തെ മനുഷ്യക്കടത്ത് തടയുന്നതില് നമ്മള് ഓരോരുത്തരുടെയും ഭരണഘടനാപരമായ ഉത്തരവാദിത്തത്തെക്കുറിച്ചും അദ്ദേഹം ഓര്മ്മിപ്പിച്ചു.
'മനുഷ്യക്കടത്ത്' ഇന്ത്യയിലെ പൊതുജനാരോഗ്യ പ്രശ്നമായി താരതമ്യേന കുറഞ്ഞരീതിയിലാണ് അംഗീകരിക്കപ്പെട്ടന്നതെന്നും ഗവേഷകര്ക്കും പൊതുജനങ്ങള്ക്കും ഈ പ്രശ്നത്തെക്കുറിച്ച് അവബോധം വളര്ത്തേണ്ടതിന്റെ പ്രാധാന്യം ഏറെയാണെന്നും എസ്സിടിഐഎംഎസ്ടിയിലെ ശാസ്ത്രജ്ഞനും പരിപാടിയുടെ പ്രധാന സംഘാടകനുമായ ഡോ. മഞ്ജു ആര് നായര് പറഞ്ഞു.
ശ്രീചിത്ര ഈ വിഷയം ചര്ച്ചയ്ക്ക് കൊണ്ടുവരാന് ആഗ്രഹിക്കുകയും തങ്ങളുടെ സ്വാതന്ത്ര്യവും മനുഷ്യാവകാശങ്ങളും പൂര്ണ്ണമായി ആസ്വദിക്കാന് കഴിയാത്ത വിവിധ ഗ്രൂപ്പുകളുടെ പ്രശ്നങ്ങള് ഉയര്ത്തിക്കാട്ടുന്നതിനായി ഈ വിഷയത്തില് ഒരു പൊതു ചര്ച്ചയെ പ്രോത്സാഹിപ്പിക്കുകയും ചെയ്യുമെന്നും ആസാദി കാ അമൃത് മഹോത്സവത്തിന്റെ ചെയര്പേഴ്സണ് പ്രൊഫസര് ഡോ. ആശാലത പറഞ്ഞു.
രാജ്യത്തിന്റെ വിവിധ ഭാഗങ്ങളില് നിന്നുള്ള നൂറിലധികം ഗവേഷകരും ആരോഗ്യ പ്രവര്ത്തകരും വെബിനാറില് പങ്കെടുത്തു. ഡോ. രവിപ്രസാദ് വര്മ്മ നന്ദി പറഞ്ഞു.
(Visitor Counter : 13
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
ഹിന്ദിയും ഇംഗ്ലീഷും കൂടാതെ മലയാളം ഉൾപ്പെടെ 13 പ്രാദേശിക ഭാഷകളിൽ എസ്എസ്സി മൾട്ടിടാസ്കിംഗ് സ്റ്റാഫ് പരീക്ഷയും സിഎച്ച്എസ്എൽ പരീക്ഷയും നടത്തുന്നതിന് DoPT യുടെ അംഗീകാരം
13 പ്രാദേശിക ഭാഷകളിലും ഹിന്ദിയിലും ഇംഗ്ലീഷിലുമുള്ള ആദ്യ എംടിഎസ് 2022 പരീക്ഷ, 2023 മെയ് 2 മുതൽ നടത്തും
ന്യൂഡൽഹി: ഏപ്രിൽ 18, 2023
സ്റ്റാഫ് സെലക്ഷൻ കമ്മീഷൻ മൾട്ടിടാസ്കിംഗ്  സ്റ്റാഫ്  പരീക്ഷ, 2022, സിഎച്ച്എസ്എൽ പരീക്ഷ, 2022 എന്നിവ ഹിന്ദിക്കും ഇംഗ്ലീഷിനും പുറമേ 13 പ്രാദേശിക ഭാഷകളിൽ നടത്തുന്നതിന് DoPT അംഗീകാരം നൽകിയതായി കേന്ദ്ര പേഴ്സണൽ, പൊതു പരാതികൾ, പെൻഷൻ വകുപ്പ് മന്ത്രി ഡോ ജിതേന്ദ്ര സിംഗ് അറിയിച്ചു.
ഹിന്ദിക്കും ഇംഗ്ലീഷിനും പുറമേ, മലയാളം, അസമീസ്, ബംഗാളി, ഗുജറാത്തി, മറാത്തി, കന്നഡ, തമിഴ്, തെലുങ്ക്, ഒഡിയ, ഉറുദു, പഞ്ചാബി, മണിപ്പൂരി , കൊങ്കണി എന്നീ 13 പ്രാദേശിക ഭാഷകളിലും ചോദ്യപേപ്പർ തയ്യാറാക്കും.
ഈ തീരുമാനം ലക്ഷക്കണക്കിന് ഉദ്യോഗാർത്ഥികൾക്ക് അവരുടെ മാതൃഭാഷയിൽ/പ്രാദേശിക ഭാഷയിൽ പരീക്ഷയിൽ പങ്കെടുക്കുന്നതിനും അവരുടെ തിരഞ്ഞെടുപ്പ് സാധ്യതകൾ മെച്ചപ്പെടുത്തുന്നതിനും സഹായിക്കും.
എംടിഎസ് പരീക്ഷയുടെ വിജ്ഞാപനം നേരത്തെ തന്നെ പുറപ്പെടുവിച്ചിട്ടുണ്ട്. 2023 മെയ്-ജൂൺ മാസങ്ങളിൽ സിഎച്ച്എസ്എൽ പരീക്ഷയുടെ ബഹുഭാഷാ വിജ്ഞാപനം പുറപ്പെടുവിക്കും. ബഹുഭാഷയിലുള്ള ആദ്യ പരീക്ഷ  മെയ് 2 മുതൽ ആരംഭിക്കും.
ഭരണഘടനയുടെ എട്ടാം ഷെഡ്യൂളിൽ ലിസ്റ്റ് ചെയ്തിരിക്കുന്ന എല്ലാ ഭാഷകളും ഉൾപ്പെടുത്താനുള്ള ശ്രമങ്ങൾ നടക്കുന്നുണ്ടെന്ന് ഡോ. ജിതേന്ദ്ര സിംഗ് പറഞ്ഞു. പ്രാദേശിക യുവാക്കളെ അവരുടെ മാതൃഭാഷയിൽ പരീക്ഷ എഴുതാനുള്ള അവസരം ഉപയോഗപ്പെടുത്താനും രാജ്യത്തെ സേവിക്കുന്നതിനായി വൻതോതിൽ പങ്കാളികളാകാനും പ്രോത്സാഹിപ്പിക്കുന്നതിനായി സംസ്ഥാന/കേന്ദ്ര ഭരണ പ്രദേശ ഗവൺമെന്റുകൾ വിപുലമായ പ്രചാരണം നടത്തുമെന്ന് പ്രതീക്ഷിക്കുന്നതായി ഡോ ജിതേന്ദ്ര സിംഗ് പറഞ്ഞു.
RRTN/SKY
(Visitor Counter : 80
ഭവന, നഗരദാരിദ്ര ലഘൂകരണ മന്ത്രാലയം
ലോക ആവാസവ്യവസ്ഥാ ദിനം
2015ൽ ഐക്യരാഷ്ട്രസഭയിലെ അംഗരാജ്യങ്ങൾ സ്വീകരിച്ച സുസ്ഥിര വികസനത്തിനായുള്ള 'അജണ്ട 2030' ഭൂമിയ്ക്കും അതിൽ നിവസിക്കുന്ന ജനങ്ങൾക്കുള്ള മാർഗ്ഗരേഖയാണെന്ന് കേന്ദ്ര ഭവന നഗരകാര്യ വകുപ്പ് സഹമന്ത്രി ശ്രീ ഹർദീപ് സിംഗ് പുരി. 17 സുസ്ഥിരവികസന ലക്ഷ്യങ്ങളും 169 ലക്ഷ്യങ്ങളും പ്രതിഫലിപ്പിക്കുന്നത്, 2030 അജണ്ടയുടെ സാക്ഷാത്കാരത്തിന് ഏവരുടെയും ഒരുമിച്ചുള്ള പ്രയത്നവും വീക്ഷണവും അനിവാര്യമാണ് എന്നതാണ്, ശ്രീ ഹർദീപ് സിംഗ് പുരി പറഞ്ഞു.
ഇന്ത്യയെപ്പോലെ ബൃഹത്തും വൈവിധ്യപൂർണവുo ജനസംഖ്യ കൂടിയതുമായ ഒരു രാജ്യത്ത് ഈ നഗര അജണ്ട നടപ്പാക്കുക എന്നത് വെല്ലുവിളി നിറഞ്ഞതാണെന്നും അദ്ദേഹം പറഞ്ഞു. ലോക ആവാസ ദിനത്തോടനുബന്ധിച്ച് ന്യൂഡൽഹിയിലെ നിർമ്മാൺ ഭവനിൽ ഒരു വെബിനാറിനെ അഭിസംബോധന ചെയ്യുകയായിരുന്നു അദ്ദേഹം.
കേന്ദ്ര ഭവന നഗരകാര്യ വകുപ്പ് സെക്രട്ടറി ശ്രീ ദുർഗ്ഗാ ശങ്കർ മിശ്ര, ഐക്യരാഷ്ട്രസഭ ഏജൻസികൾ, വിവിധ മന്ത്രാലയങ്ങൾ, സംസ്ഥാനങ്ങൾ എന്നിവിടങ്ങളിലെ മുതിർന്ന ഉദ്യോഗസ്ഥർ തുടങ്ങിയവര് വെബ്ബിനാറിൽ പങ്കെടുത്തു.
(ദിനാചരണത്തോടനുബന്ധിച്ച് ഭവന നഗരകാര്യ മന്ത്രാലയത്തിനു കീഴിലെ സംഘടനകൾ തയ്യാറാക്കിയ ഇ-പ്രസിദ്ധീകരണങ്ങൾ പ്രകാശനം ചെയ്തു.
സാംസ്കാരിക മന്ത്രാലയം
ഒരാഴ്ച നീണ്ടുനിൽക്കുന്ന ‘വിജ്ഞാൻ സർവത്ര പൂജ്യതേ’ നാളെ ഉദ്ഘാടനം ചെയ്യും
‘വിജ്ഞാൻ സർവത്ര പൂജ്യതേ’ പരിപാടിയുടെ ഭാഗമായി സാംസ്കാരിക മന്ത്രാലയം, ഇന്ത്യയുടെ ശാസ്ത്ര സാങ്കേതിക രംഗത്തെ 75 വർഷത്തെ നേട്ടങ്ങൾ ചിത്രീകരിക്കുന്ന പ്രദർശനങ്ങൾ, രാജ്യത്തുടനീളമുള്ള 75 സ്ഥലങ്ങളിൽ സംഘടിപ്പിക്കുന്നു.
 ഒരാഴ്ച നീണ്ടുനിൽക്കുന്ന വിജ്ഞാൻ സർവത്ര പൂജ്യതേ. നാളെ ന്യൂഡൽഹിയിലെ വിജ്ഞാൻ ഭവനിൽ സാംസ്കാരിക ടൂറിസം മന്ത്രി ശ്രീ ജി. കിഷൻ റെഡ്ഡി പരിപാടി ഉദ്ഘാടനം ചെയ്യും. കേന്ദ്ര ശാസ്ത്ര സാങ്കേതിക സഹമന്ത്രി ഡോ ജിതേന്ദ്ര സിംഗ് സന്നിഹിതനായിരിക്കും.
സാംസ്കാരിക മന്ത്രാലയത്തിന് കീഴിലുള്ള നാഷണൽ കൗൺസിൽ ഓഫ് സയൻസ് മ്യൂസിയംസ്  വിജ്ഞാൻ സർവത്ര പൂജ്യതേയിലെ ഒരു പ്രധാന പങ്കാളിയാണ്. വിഗ്യാൻ പ്രസാറുമായി സഹകരിച്ച് രാജ്യവ്യാപകമായി പ്രദർശനങ്ങൾ സംഘടിപ്പിക്കുന്നതിന് ഇത് സഹായിക്കും.
'ധാര - ഇന്ത്യൻ വൈജ്ഞാനിക സമ്പ്രദായത്തിന്റെ സങ്കീർത്തനം' എന്ന പേരിൽ സാംസ്കാരിക മന്ത്രാലയം ഒരു പ്രഭാഷണ പരമ്പര സംഘടിപ്പിക്കുന്നുണ്ട്. മലയാളം ഉൾപ്പെടെ വിവിധ ഇന്ത്യൻ ഭാഷകളിൽ നടക്കുന്ന പരിപാടിയിൽ ഇന്ത്യയിലെ ശാസ്ത്ര പുരോഗതി/നേട്ടങ്ങൾ കുറിച്ചുള്ള 75 സിനിമകൾ പ്രദർശിപ്പിക്കും.
കൂടാതെ, ഗവൺമെന്റിന്റെ വിവിധ ശാസ്ത്ര-സാങ്കേതിക സംഘടനകളുമായി ചേർന്ന്, സംസ്ഥാന തലത്തിലുള്ള ഏജൻസികളുടെ പങ്കാളിത്തത്തോടെ താഴേത്തട്ടിൽ മുതൽ വിജ്ഞാൻ സർവത്ര പൂജ്യതേ ആഘോഷിക്കുന്നു. തിരുവനന്തപുരം, തൃശൂർ, കോഴിക്കോട് തുടങ്ങി രാജ്യത്തിന്റെ വിവിധ ഭാഗങ്ങളിലായി 75 ഇടങ്ങളിലാണ് പരിപാടി സംഘടിപ്പിച്ചിരിക്കുന്നത്. ഫെസ്റ്റിവൽ ലൊക്കേഷനുകൾക്കായി ഇവിടെ ക്ലിക്ക് ചെയ്യുക: https://vigyanpujyate.in/locations
വിജ്ഞാൻ സർവത്രപൂജ്യതേയെക്കുറിച്ചുള്ള കൂടുതൽ വിവരങ്ങൾക്ക് താഴെയുള്ള ലിങ്കുകളിൽ ക്ലിക്ക് ചെയ്യുക: